Skuld moenie betalende inwoners se probleem wees nie - vaalweekblad
Skuld moenie betalende inwoners se probleem wees nie
Die Ngwathe-munisipaliteit (Parys, Heilbron, Koppies, Vredefort & Edenville) is een van die gebiede waar ontwrigtende waterafsnyding binnekort weer oorweeg gaan word weens wanbetaling. Lees wat sê Jan van Niekerk, die VF Plus se provinsiale leier in die Vrystaat, hieroor.
“Die departement van waterwese se dreigement om Vrystaatse munisipaliteite wat waterrade nagenoeg R3 miljard skuld, se water af te sny, is ‘n klap in die gesig van betalende inwoners,” sê Jan van Niekerk, VF Plus-leier in die Vrystaat.
Die VF Plus sal die minister van waterwese, Nomvula Mokonyane, versoek om haar departement se beoogde waterafsnyding van agterstallige munisipaliteite te heroorweeg.
“Vuisvoos belastingbetalers in die Vrystaat swoeg reeds onder knaende watertekorte en verhoogde watertariewe as beskermingsmaatreëls in droogtegeteisterde munisipaliteite.
“Nie net is water ‘n grondwetlike reg nie, maar dit sal onregverdig wees as betalende inwoners geaffekteer word deur die wanbestuur van munisipaliteite, waterrade en waterverskaffers.
“Dit is die plig van die departement en munisipaliteite om seker te maak dat waterrekeninge vereffen word.
(Bethulie, Edenburg, Fauresmith, Gariep Dam, Jagersfontein, Philippolis, Reddersburg, Springfontein,